PREPOVED GIBANJA MED 21. IN 6. URO, OMEJITEV ZBIRANJA NA 6 LJUDI TER OBVEZNA NAJAVA VSTOPANJA V PROSTORE OBČINE

Po podatkih NIJZ-ja je v Sloveniji okuženih že 1% vsega prebivalstva, izboljšanje situacije pa ni pričakovati niti v naslednjih tednih. **Velik skok okužb je zabeležen tudi v naši občini, saj je bilo v zadnjem tednu potrjenih 12 dodatnih okužb oziroma 20 okužb v zadnjih štirinajstih dneh in skupno 27 okužb, kar uvršča občino na tretje mesto po številu okužb na 100.000 prebivalcev v JV regiji. Zabeležena je bila tudi prva okužba otroka iz Osnovne šole Toneta Pavčka, zato je šola takoj pristopila k izvajanju ustreznih ukrepov.**

Glede na slabo epidemiološko situacijo v državi je Vlada RS z 20.10.2020 **OMEJILA ZBIRANJE NA 6 LJUDI TER PREPOVEDALA GIBANJE MED 21. IN 6. URO. Po 21. uri je možno gibanje le v izjemnih primerih**: **prihod in odhod na delo, odpravljanje neposredne nevarnosti za zdravje, življenje in premoženje ter dostop in nudenje storitev za nujne primere**. Še vedno so prepovedane vse prireditve, javni shodi, poroke in verski obredi, prehajanje med statističnimi regijami, prepoved gostinske in športno- rekreativne dejavnosti. Pri gibanju v zaprtih in odprtih javnih prostorih ter v vozilih in v javnem potniškem prometu pa je obvezno nošenje mask oz druge zaščite.

Z razglasitvijo epidemije je Občina Mirna Peč sklicala štab civilne zaščite. Le ta je pregledal pripravljenost enot in zalogo zaščitne opreme ter **vzpostavil številko CENTRA ZA POMOČ: 07 39 36 105,** **na katero se lahko obrnete s svojimi vprašanji oziroma drugimi potrebami po pomoči.** Z današnjem dnem je možno **VSTOPANJE V PROSTORE OBČINSKE UPRAVE le po predhodni najavi obiska na telefonsko številko 07 39 36 100 oz elektronski naslov: obcina.mirnapeciol.net,** še vedno pa je v veljavi prepoved uporabe javnih športnih objektov ter obiskovanja Muzeja Lojzeta Slaka in Toneta Pavčka.

Prosimo vse občane, da se dosledno držijo vseh ukrepov ter **da v primeru prvih znakov ostanejo doma in pokličejo osebnega zdravnika. Prav tako pa je izrednega pomena, da oseba, ki ji je bila potrjena okužba, nemudoma obvesti svojo okolico, delovno organizacijo oziroma šolo, da se prepreči nadaljnje širjenje okužb.**

Občina Mirna Peč